Gabriel+Aresti

Bizitza: Bilbon jaio eta bertan eman zuen bizitza, bulegoko lanetan. Gizarte-arazoak hurbiletik ezagutu zituen. Bilboko nasan lan astunetan zebitzan langileekin harremanetan baitzen. Euskaldun berria, gogoz ekin zien euskal kulturaren ingurumariko arlo gehienei. Gazterik hil zen.

Obra: Euskaltzaindian euskara batua bultzatzen zein hiztegigintzan egin zuen lan. Baita antzerki-munduan eta bertsolaritza-jaialdiak indartzen ere. Polifazetikoa zen Aresti, baina, beste inon baino gehiago, olerkian aurkitzen du adierazpidea, eta olerkiaren bidez ematen du Euskal Herriaren sasoi hartako arazoen berri eta bere ikuspuntua. Bi aro bereiz daitezke haren lanean: //Maldan behera// poema, argi-ilunez iritsi zaigun mintzoa da: argi-antsiak ez dira ilunpe eta itzaletatik bereizten. Obra luzea da: 21 olerki, 222 ahapaldi eta ia 2.000 bertso ditu. Bigarren aldi honetan ez dago, jada, ilunperik. //Maldan behera//ko laino eta itzalak argi bortitz eta kolore bakaneko bilakatzen dira. Giza arazen isla eta injustizien salaketa minbera da aro honetako lanetan ageri dena. **Harria** da behin eta berriz erabiltzen den irudia.
 * **Aro sinbolista** (1954-61) //Maldan behera//
 * **Aro soziala** (1964-75)

-//Harri eta herri (1964)// //-Euskal Harria (1967)// //-Harrizko Herri hau (1970)// //-Azken harria (1976).// Hil ondoren argitaratua.

Iritzi kritikoa: Adituek diotenez, T.S. Eliot poeta anglo-amerikarraren eragina nabari da Arestiren lehen poeman. Gizaki modernoaren irudi triste eta hutsala eta zibilizazioaren deskalabroaren adierazpena litzateke //Maldan behera.// Gizakiak zibilizazioaren aurrean egiten duen bidearen kontaketa sinbolikoa da.


 * Aro soziala deitzen deneko lanek gizarteko arazo gordinak adierazten dituzte. Kale gorriko arazo arruntak eta euskararen kezka bizia nabari dira:
 * Garbizalekeriaren aurka, herri-hizkeraren aldeko konpromezua.
 * Neurri tradizionalekin batera, bertso libreari ere ematen dio bide.
 * Bertsolaritza, kopla zahar eta herri-kantuen bidez, herritarrek errazago ulertzeko moduko olerki mota.
 * Euskara batuaren aldeko apostu trinkoa: eskolaren bidez euskal irakurleengana iristeko ezinbesteko bidea baita.
 * Oteitzaren irudiari jarraiki, Arestik ere **harria**, **arbola**rekin batera, Euskal Herriaren sinbolo bihurtzen du.
 * Poetari garai zailetan kontzientzia-iratzartzaile izatea dagokio. Bete beharreko mandatua du olerkariak: gizartean egiteko eginkizuna, sasoi hartako erlijio eta abertzaletasun tradizionalaren aurka, hain zuzen.
 * Gune poetiko berriak eskaini nahi dizkio Euskal Herriari: mendi-kaskoen eta erreka-zokoen edo udaberrian ederra baztertu gabe, lanaren, izerdiaren eta mailuaren hotsaren poetikotasuna erakutsi digu.[[image:Gabriel-Aresti.jpg width="205" height="280" align="left"]]media type="file" key="46a04e8f25094af436e5a8ed0b06af5c.mp3"
 * EGIN KLIK HEMEN ABESTIA ENTZUTEKO